KURZUS: Műszaki diagnosztika

MODUL: Előadások

1. hét: A járműdiagnosztika célja, definíciója, területei

| A lecke célja: A járműdiagnosztika fogalmának definíciója, alkalmazási területei és céljai, elérhető eredmények.
Időszükséglet: A tananyag elsajátításához körülbelül 90 percre lesz szüksége.
Kulcsfogalmak:
járműdiagnosztika műszeres állapotvizsgálat megbontás nélküli vizsgálat
Bevezetés: a műszaki diagnosztika tárgyköre
A diagnosztika fogalma a görög dyagnosis szóból származik. Megkülönböztető felismerést, valamely hiba elindító okának biztos felismerését jelenti.
A műszaki diagnosztika tehát - a fentiekből kiindulva - műszeres méréstechnikai vizsgálatok összessége, amellyel az adott szerkezet műszaki állapota, annak lényeges megbontása nélkül feltárható.
A gépeket, berendezéseket, járműveket élettartamuk, üzemeltetésük során általában két okból vetjük rendszeresen vagy időszakosan műszeres - ezen belül diagnosztikai módszerekkel végzett - vizsgálat alá. Az egyik, ha a fenntartás (karbantartás és javítás) során válik ez szükségessé, a másik, ha jogszabály (pl. mérésügyi törvény) írja ezt elő.
A fenntartás (karbantartás /szerviz-műveletek és javítás) feladatkörébe tartozó műszeres mérések az ellenőrzés, hibafeltárás, beállítás-beszabályozás céljait szolgálja. A törvényes előírásokon alapuló rendszeres hatósági ellenőrző vizsgálatok pl. a közlekedésbiztonság és a környezetvédelem érdekében történnek.
A műszaki diagnosztika alkalmazásának célja
A műszaki diagnosztika, mint eszköz, az alábbi területeken alkalmazható:
1. | A szerkezet műszaki-üzemi állapotának értékelése, azaz helyzetelemzés.
| 1.1. | A jellemzők megengedett határértéken belüli megváltozásának mezőjében történő értékelés.
| 1.2. | A meghibásodáshoz vezető gyorsuló elhasználódási élettartam periódus biztos felismerése
Rendszerjellemzők diagnosztikai értékelése
1. ábra
Élettartam-görbe
2. ábra
2. | A szerkezet műszaki-üzemi jellemzőinek beállítása-beszabályozása.
| 2.1. | Beállítás: egy rögzítendő paraméter beállításának folyamatában a jellemző tényleges értékének azonos idejű ismerete (analóg mérés).
| 2.2. | Ellenőrzés (követő elemzés): a beállított, vezérelt, szabályozott jellemzők értékeinek ellenőrzése.
Diagnosztikai elemzés
3. ábra
A műszaki diagnosztika alkalmazásával elérhető előnyök
A műszaki diagnosztika, mint eszköz, alkalmazása révén többféle előnyt élvezhetünk. Ezek az alábbiak:
1. | A meghibásodás feltárható annak korai, kezdeti szakaszában.
2. | A meghibásodás kellő biztonsággal felderíthető
helyében, mértékében (előrehaladottságában), okában, okozatában (hatásában).
3. | A szerkezeti egység megbontása nélkül végezhető el a vizsgálat. (Nem kell olyan egységet is megbontani a hozzáférés érdekében, amely hibátlan.)
4. | Csökkenthető a szubjektív hibák aránya.
5. | A mérés reprodukálható.
6. | A mérés dokumentálható.
7. | A diagnosztika olyan műszaki állapotvizsgálatokat is lehetővé tesz, amelyekre a hagyományos módon nem volt lehetőség.
8. | Csökken a vizsgálatok időigénye, nő a hatékonysága, a vizsgálatok egy része automatizálható.
9. | A biztonságosan ismert műszaki állapot alapján garantálható teljesítőképesség növeli a kihasználtságot és a biztonságot.
10. | Növelhető a javítás, karbantartás hatékonysága, eredményessége, javítható az alkatrész-gazdálkodás. Takarékosabb élőmunka gazdálkodás.
A műszaki diagnosztika felosztása
A műszaki diagnosztika területe többféle módon is csoportosítható. Ezek a szempontok az alábbiak:
a mérőrendszer elhelyezése szerint, az információhordozó jellege szerint, az információhordozó fajtája szerint, az információ hozzáférhetősége szerint, a mérőrendszer csatlakozása szerint.
A továbbiakban lássuk a fenti csoportosítás részletezését.
A műszaki diagnosztika csoportosítása a mérőrendszer elhelyezése szerint
1. | Telepített: üzemi mérőállások, mérőállomások
2. | Mozgó:
diagnosztikai mérőjárművek, hatósági vizsgálatok, mezőgazdaság, katonai cél, stb.
3. | Fedélzeti: gépbe, járműbe épített.
4. | Komplex: az üzemeltető egységekről az adatok jelátvitellel a központi adatfeldolgozó számítógépbe kerülnek (pl. rezgés, automata üzem).
A műszaki diagnosztika csoportosítása az információhordozó jellege szerint
1. | Közvetlen: a diagnosztikai paraméter maga a meghatározó üzemeltetési mutató (fordulatszám, elmozdulás stb.)
2. | Közvetett: a diagnosztikai paraméter bármely alkalmasan kiválasztott fizikai mennyiség, amely segítségével a kívánt jellemző egyértelműen meghatározható (jól közelítően).
1. | Emisszó diagnosztika (gáz-részecske)
2. | Opto-diagnosztika
3. | Szenzor (érzékelő) diagnosztika
4. | Tribo-diagnosztika
5. | Vibro- és akusztikai diagnosztika
6. | Infra diagnosztika
A műszaki diagnosztika csoportosítása az információ hozzáférhetősége szerint
1. | Csatlakozás a rendszer "határfelületén"
2. | Csatlakozás az alrendszer "határfelületén"
3. | Csatlakozás a folyamatba!
rendszer megbontás beépített jeladó
4. | Információhordozó levétel
Tribodiagnosztika
1. | Integrált
| 1.1. | Fedélzeti
| 1.1.1. | kijelzéssel
| 1.1.2. | értékeléssel
| 1.1.3. | adatgyűjtéssel
| 1.2. | Fedélzeti adatátvitellel
2. | Komplex
| 2.1. | Automatikus központi csatlakozóval
| 2.2. | Programválasztás központi csatlakozóval
| 2.3. | Érzékelők egyedi csatlakoztatása Automatikus vagy programválasztásos mérés.
3. | Egyedi
| 3.1. | egyedi csatlakoztatás
| 3.2. | egy vagy több (sorba kapcsolt) funkció
A mai gépek nagy része, így pl. a gépjárművek is, rendkívül összetett mechatronikai rendszert alkotnak. Gépészeti egységei és rendszerei irányítottak. Az irányítás azt jelenti, hogy a működés (működtetés) - részben vagy teljesen - programozott; funkcióik vezéreltek vagy szabályozottak, azaz irányítottak. Mechanizmusaik - csak a rendszer egészétől és az alrendszerektől kapott, bemeneti információk feldolgozása után kiadott működtetési - parancsok alapján működnek.
A diagnosztika fontos részévé vált tehát a gép állapot-felügyeletével való kommunikáció. Az állapotellenőrzés kívülről belülre került, esetenkéntiből folyamatossá vált. A fedélzeti állapot-felügyelet információit maga kínálja fel a karbantartást, javítást végző számára.
Az elektronikus irányítás integrált funkciója önmaga folyamatos (azonos idejű vagy nagy gyakoriságú időszakos) ellenőrzése, állapot-felügyelete. Közismert kifejezéssel fedélzeti (on-board) diagnosztikája.

| Önellenőrző kérdések
1. Mi a diagnosztika definíciója?
| Vizsgálat
| Megkülönböztető felismerés, valamely hiba elindító okának biztos felismerése (dyagnosis).
| Elemzés
| Orvosi vizsgálat
2. Mia a diagnosztika két lényeges jellemzője?
| Műszeres méréstechnikai vizsgálatok, amelyek nem járnak lényeges megbontással.
| Megbontás nélküli állapotelemzés.
| Oszcilloszkópos vizsgálatok, üzem közben.
| Szemrevételezéses elemzés.
3. Milyen területeken alkalmazható a műszaki diagnosztika?
| A járművezető egészségi állapotának felmérése
| A szerkezet műszaki-üzemi állapotának értékelése
| Az autó értékének meghatározása
| A műszaki korszerűség meghatározása
4. Melyik a műszaki diagnosztikai feladat?
| A jármű értékének műszeres meghatározása.
| A WLTP vizsgálat.
| A szerkezet műszaki-üzemi jellemzőinek beállítása-beszabályozása.
| Az EEG vizsgálat.
5. Milyen célhoz segít hozzá a műszaki diagnosztika?
| A jármű működési komfort növekedése.
| A meghibásodáshoz vezető gyorsuló elhasználódási élettartam periódus biztos felismerése.
| A jobb jármű-vezető "együttműködéshez".
6. Mi a beállítás definíciója?
| A jármű pontos vízszintes helyzetének meghatározása.
| A vizsgálatok előtt a jármű beállítása a műhelybe.
| A rögzítendő paraméter beállításának folyamatában a jellemző tényleges értékének azonos idejű ismerete (analóg mérés).
| A járművezető helyzetének megfelelő beállítások elvégzése.
7. Mi az ellenőrzés definíciója?
| Hatósági ellenőrzés (közúti).
| Hatósági műszaki vizsga.
| Követő elemzés: a beállított, vezérelt, szabályozott jellemzők értékeinek ellenőrzése.
8. Melyik nem a diagnosztika előnye?
| A jármű műszaki folyamatának szabályozott lefolyása.
| Reprodukálható mérés.
| Dokumentálható mérése.
| A meghibásodás feltárható annak korai, kezdeti szakaszában.
9. A műszaki diagnosztika csoportosítása az információhordozó fajtája szerint: melyik a kakukktojás?
| Emisszó diagnosztika (gáz-részecske)
| Tribo-diagnosztika.
| Infra-diagnosztika.
| Mélydiagnosztika.
10. A műszaki diagnosztika csoportosítása az információ hozzáférhetősége szerint: melyik a kakukktojás?
| Csatlakozás a járművezetőre.
| Csatlakozás a rendszer "határfelületén"
| Csatlakozás az alrendszer "határfelületén"
| Csatlakozás a folyamatba.